**Οδηγίες προς τις φοιτήτριες και τους φοιτητές του Τμήματος Κοινωνικής Πολιτικής**

**για τη συμμετοχή τους στις εξ αποστάσεως εξετάσεις**

Αγαπητές φοιτήτριες, Αγαπητοί φοιτητές

Στην παρούσα ανακοίνωση περιλαμβάνονται πληροφορίες αναφορικά με τις εξετάσεις Ιανουαρίου-Φεβρουαρίου 2021, οι οποίες θα διενεργηθούν εξ αποστάσεως λόγω των παρουσών συνθηκών (Απόφαση Συγκλήτου ΔΠΘ 26/42/14-1-2021). Περιλαμβάνονται, επίσης, οδηγίες αναφορικά με τις ενέργειες, στις οποίες θα πρέπει να προβείτε για τη συμμετοχή σας στις εξετάσεις αυτές.

Στην κεντρική ιστοσελίδα του Τμήματος, έχει δημιουργηθεί στο μενού νέος τίτλος: «**Εξετάσεις χειμερινού εξαμήνου 2020-21**». Σε αυτόν συμπεριλαμβάνονται:

- Έγγραφα που σχετίζονται με τη διαδικασία των εξ αποστάσεως εξετάσεων (όπως, ο κώδικας δεοντολογίας και καλής πρακτικής του ΔΠΘ, ο γενικός κανονισμός του ΔΠΘ για τα προσωπικά δεδομένα, η ενημέρωση των συμμετεχόντων στις εξ αποστάσεως εξετάσεις για τα προσωπικά τους δεδομένα κοκ). Κατά διαστήματα θα αναρτώνται και επιπλέον έγγραφα.

- Παραρτήματα Περιγράμματος Μαθήματος για όλα τα μαθήματα του Τμήματος, τα οποία θα αναρτηθούν από τις 19 Ιανουαρίου και μετά και θα περιλαμβάνουν τον τρόπο εξέτασης και τις οδηγίες υλοποίησης της εξέτασης κάθε μαθήματος. (Το παράρτημα κάθε μαθήματος θα είναι αναρτημένο και στην πλατφόρμα e-class κάθε μαθήματος, από την οποία θα λάβετε και σχετικό μήνυμα)

- Ανακοινώσεις γενικές σχετικά με τις εξ αποστάσεως εξετάσεις. (Οι επιμέρους ανακοινώσεις για τις εξετάσεις κάθε μαθήματος θα αναρτώνται στην πλατφόρμα e-class κάθε μαθήματος).

**Οι φοιτήτριες/φοιτητές καλούνται**:

- να λάβουν γνώση για τις τεχνικές και τις μεθόδους εξ αποστάσεως αξιολόγησης, όπως αυτές θα προταθούν και θα χρησιμοποιηθούν από τις διδάσκουσες / τους διδάσκοντες σε κάθε μάθημα,

- να λάβουν γνώση για τον απαραίτητο τεχνικό εξοπλισμό και τις ενέργειες που απαιτούνται από μέρους τους για να συμμετέχουν στην εξ αποστάσεως αξιολόγησή τους σε κάθε μάθημα που θα εξεταστούν, όπως περιγράφεται από την διδάσκουσα/τον διδάσκοντα, ως ταυτοποιημένοι χρήστες. Ενδεικτικά αναφέρονται:

* σύνδεση στο διαδίκτυο
* υπολογιστικό σύστημα
* τεχνικά μέσα για συμμετοχή σε τηλεδιάσκεψη και ταυτοποίηση σε περίπτωση γραπτής εξ αποστάσεως εξέτασης (π.χ. μικρόφωνο, κάμερα)
* να ενεργοποιήσουν τους ιδρυματικούς λογαριασμούς τους για τη συμμετοχή στις πλατφόρμες Skype for business, teams και e-class.

- **να καταθέσουν ηλεκτρονική δήλωση μεταξύ 16-24 Ιανουαρίου 2021**, στην οποία θα αναφέρουν ότι: «έλαβαν γνώση για τον τεχνικό εξοπλισμό, τις ενέργειες που απαιτούνται για την ταυτοποίησή τους κατά τη συμμετοχή τους στην εξ αποστάσεως αξιολόγηση, τον Κώδικα Δεοντολογίας και Καλών Πρακτικών του Ιδρύματος και την πρόθεσή τους να συμμετέχουν στην εξέταση κάνοντας αποκλειστική χρήση του ιδρυματικού τους λογαριασμού και του απαραίτητου εξοπλισμού κατά τη διάρκεια της εξέτασής τους και δεχόμενοι την Πολιτική του ΔΠΘ για την προστασία των προσωπικών δεδομένων, τον Κώδικα Δεοντολογίας του ΔΠΘ και τον Κανονισμό του Προπτυχιακού Προγράμματος Σπουδών του Τμήματός τους, τον έλεγχο λογοκλοπής σε όποιο γραπτό κείμενο (εργασία, γραπτό κ.λπ.) παραδώσουν στο πλαίσιο της αξιολόγησής τους από τις διδάσκουσες / τους διδάσκοντες, το πλαίσιο εξέτασης, όπως εξειδικεύεται-περιγράφεται από την διδάσκουσα / τον διδάσκοντα στη σχετική ανακοίνωση για κάθε μάθημα, ότι οι εργασίες/γραπτά που παραδίδουν στο πλαίσιο της εξ αποστάσεως εξέτασής τους ή παραθέτουν κατά την προφορική εξέταση είναι προϊόν του δικού τους αποκλειστικά πνευματικού μόχθου αναφέροντας με σαφήνεια οποιαδήποτε βοήθεια έλαβαν από άλλο πρόσωπο, οργανισμό, σύστημα ή/και τις πηγές που χρησιμοποίησαν στη συγγραφή της εργασίας ή του γραπτού το οποίο κατέθεσαν».

Συγκεκριμένα, για να συμμετέχει η φοιτήτρια / ο φοιτητής στις εξετάσεις θα πρέπει να διαβάσει και να αποδεχθεί τους παραπάνω όρους συμμετοχής της / του στη διαδικασία των εξετάσεων. Αυτό γίνεται **μέσα από τη σελίδα <https://students.duth.gr>** και από το μενού «Εξυπηρέτηση», μεταβαίνοντας στην επιλογή «Συμμετοχή στην επόμενη εξεταστική περίοδο».

- εφόσον αποδεχθούν τους όρους συμμετοχής στη διαδικασία των εξετάσεων, **να επιλέξουν τα μαθήματα στα οποία επιθυμούν να εξεταστούν**, τα οποία (μπορεί να) είναι υποσύνολο των μαθημάτων που έχουν συμπεριλάβει στην χειμερινή δήλωση μαθημάτων. Η δήλωση αυτή γίνεται άπαξ και δεν μπορεί να αλλάξει στη συνέχεια. Εάν η φοιτήτρια/ο φοιτητής δεν επιθυμεί να εξεταστεί, έχει τη δυνατότητα να το δηλώσει ρητώς πριν από την αποστολή της επιλογής του.

- σε περίπτωση που φοιτήτρια/φοιτητής αδυνατεί να συμμετέχει σε εξ αποστάσεως εξέταση, καλείται να το δηλώσει κατά το χρονικό διάστημα **20-24 Ιανουαρίου 2021** στη γραμματεία του Τμήματος, καταθέτοντας υπεύθυνη δήλωση όπου θα αναφέρει ότι αδυνατεί να συμμετέχει σε εξ αποστάσεως αξιολόγηση και ότι αιτείται εξέταση όλων των μαθημάτων, τα οποία έχει δηλώσει, με άλλο τρόπο, σύμφωνα με την αριθμ. 26/42/14-1-2021 απόφαση της Συγκλήτου.

- απαραίτητη προϋπόθεση για την προφορική εξέταση φοιτητριών/φοιτητών που αντιμετωπίζουν κάποια προβλήματα υγείας ή έχουν ειδικές μαθησιακές ανάγκες (π.χ. δυσλεξία, δυσαναγνωσία κλπ) – εφόσον η εξέταση των μαθημάτων στα οποία επιθυμούν να εξεταστούν δεν έχει δηλωθεί από την διδάσκουσα/τον διδάσκοντα ότι θα πραγματοποιηθεί με προφορική εξέταση - είναι να έχει εγκριθεί με απόφαση Συνέλευσης του Τμήματος το αίτημά τους για προφορική εξέταση. Οι φοιτήτριες/τές που αντιμετωπίζουν τέτοιου είδους προβλήματα παρακαλούνται να επικοινωνήσουν άμεσα με τις διδάσκουσες/τους διδάσκοντες των μαθημάτων - που έχουν δηλώσει προς εξέταση – για τον καλύτερο προγραμματισμό της εξέτασής τους.

- **να εγγραφούν στο <https://eclass.duth.gr/>** σε κάθε μάθημα στο οποίο επιθυμούν να μετέχουν στις εξετάσεις (διευκρινίζεται ότι όσες και όσοι έχουν ήδη εγγραφεί πρέπει να επανεγγραφούν στα μαθήματα που ήδη υπάρχουν ή να εγγραφούν στα μαθήματα που θα μεταφερθούν από την πλατφόρμα e-learning ή θα δημιουργηθούν εκ νέου για τις εξετάσεις)

- **να έχουν ενσύρματη σύνδεση στο δίκτυο** κατά τη διάρκεια της εξ αποστάσεως εξέτασης

* να έχουν άμεσα διαθέσιμη, καθ’όλη τη διάρκεια της εξ αποστάσεως εξέτασης, την ταυτότητά τους

Για τον έλεγχο λογοκλοπής, θα χρησιμοποιηθεί το εργαλείο ελέγχου λογοκλοπής Turnitin στο <https://eclass.duth.gr/>

Πριν ή και κατά τη διάρκεια της εξεταστικής περιόδου, θα πραγματοποιηθούν **προσομοιώσεις** της εξέτασης στα μαθήματα, για τις οποίες θα ενημερωθείτε από τις διδάσκουσες/τους διδάσκοντες και στις οποίες συστήνεται να λάβετε μέρος.

Οι διδάσκοντες και το προσωπικό του Τμήματος είναι στη διάθεσή σας για την επίλυση οποιωνδήποτε αποριών.

Καλό διάβασμα και καλή επιτυχία στις εξετάσεις!

Η Πρόεδρος του Τμήματος

Καθηγήτρια Μαρία Πεμπετζόγλου